[pic] | COMISIA COMUNITĂŢILOR EUROPENE |

Bruxelles, 20.11.2008

COM(2008) 764 final

Raport anual (2007)

privind aplicarea Regulamentului (CE) nr. 953/2003 al Consiliului din 26 mai 2003 pentru evitarea deturnării spre țările Uniunii Europene a anumitor medicamente esențiale

CUPRINS

1. Context 2

2. Raportare de către Comisie în temeiul regulamentului (CE) nr. 953/2003 3

3. Produsele înregistrate 4

4. Țările de destinație 5

5. Bolile în cauză 5

6. Aplicarea formulelor de preț 6

7. Evaluarea impactului în timp al regulamentului 7

ANEXA 1: Detalii privind volumele de medicamente vândute în anul 2007 8

ANEXA 2: Volume ale produselor cu prețuri diferențiate vândute, pe subregiuni, în perioada 1 ianuarie 2007 - 31 decembrie 2007 10

Acesta este cel de-al patrulea raport anual prevăzut de articolul 11 din Regulamentul (CE) nr. 953/2003[1], având drept obiectiv prevenirea comerțului paralel de medicamente cu prețuri reduse destinate țărilor cel mai puțin dezvoltate. Prezentul raport acoperă perioada cuprinsă între 1 ianuarie și 31 decembrie 2007.

1. Context

În anul 2000, reuniunea ONU la nivel înalt a mileniului a stabilit Obiectivele de Dezvoltare ale Mileniului (ODM), unul dintre acestea fiind combaterea maladiei HIV/SIDA, a malariei și altor boli.În replică la acest angajament, pe 20 septembrie 2000, Comisia Europeană a adoptat un cadru cuprinzător[2] pentru a accelera acțiunile îndreptate împotriva celor trei boli majore - HIV/SIDA, malaria și tuberculoza (TBC). A fost elaborat un program de acțiune (PdA)[3] în care se specificau măsurile care trebuiau adoptate. Al doilea raport de activitate[4] emis pe 26 octombrie 2004 descria situația actuală în cadrul programului. Ulterior, la 27 aprilie 2005, Comisia a adoptat un program european de acțiune pentru combaterea HIV/SIDA, malariei și tuberculozei prin acțiune externă [COM(2005)179], care cuprinde perioada 2007-2011.

Furnizarea de medicamente la prețuri reduse, în mod durabil, către țările sărace și în curs de dezvoltare este unul dintre obiectivele principale ale luptei împotriva acestor boli majore. Pentru realizarea acestui obiectiv, Comisia Europeană a susținut în mod constant o politică a „prețurilor diferențiate” la medicamente, combinată cu o segmentare a pieței între țările bogate și țările sărace. Avantajul unei astfel de politici este acela că încurajează producătorii să distribuie medicamentele în cauză în țările țintă la cel mai redus preț posibil („diferențiat”), recuperându-și în același timp cheltuielile de cercetare și dezvoltare cu ajutorul prețurilor mai ridicate impuse în țările dezvoltate (OCDE). Această abordare are scopul să promoveze aprovizionarea durabilă și distribuția continuă de medicamente vitale. De asemenea, este mai puțin predispusă la constrângerile întâlnite adesea în „sistemele de parteneriat”.

Pentru susținerea prețurilor diferențiate, au fost prevăzute garanții specifice pentru a preveni deturnarea medicamentelor. În mai 2003, Uniunea Europeană a adoptat Regulamentul (CE) nr. 953/2003 al Consiliului pentru evitarea deturnării spre țările Uniunii Europene a anumitor medicamente esențiale[5] („regulamentul”)

2. RAPORTARE DE CăTRE COMISIE ÎN TEMEIUL REGULAMENTULUI (CE) NR. 953/2003

Prezentul raport are drept obiect perioada cuprinsă între 1 ianuarie și 31 decembrie 2007. În perioada de raportare nu au fost înregistrate produse noi.

Raportul conține următoarele informații:

1. Volumele exportate la prețuri diferențiate pentru fiecare produs înregistrat în anexa I la regulament;

2. Subregiunile care au beneficiat de aceste exporturi la prețuri diferențiate;

3. Bolile tratate cu produsele respective;

4. O evaluare a aplicării formulelor de preț de la articolul 3 din regulament pentru fiecare dintre produsele în cauză.

Prezentul raport are la bază în special informațiile primite de la solicitant conform articolului 11 alineatul (1) din regulament. Comisia respectă confidențialitatea datelor furnizate de solicitanți și nu garantează, nici nu pune în discuție exactitatea acestora.

Pentru a menține publicul informat cu privire la toate produsele înregistrate conform regulamentului, la producătorii, caracteristicile distinctive, țările de destinație și alte detalii relevante, Comisia a creat un site web unde aceste informații sunt actualizate în permanență:

5. http://trade-info.cec.eu.int/cgi-bin/antitradediversion/index.pl

Același site web asigură, de asemenea, asistență producătorilor care doresc să înregistreze un produs nou.

3. Produsele înregistrate

Produsele enumerate mai jos au fost înregistrate în anul 2004 de societatea GlaxoSmithKline (GSK), Brentford (Regatul Unit).

DENUMIREA PRODUSULUI | CATEGORIA DE PREțURI OCDE | PREțUL OFERIT |

EPIVIR 150 mg × 60 | 121,81 USD – 395,78 USD | 5,70 USD |

COMBIVIR 300/150 mg × 60 | 177,49 USD – 767,59 USD | 19,50 USD |

EPIVIR soluție orală 10mg/ml - 240 ml | 33,32 USD – 71,73 USD | 6,73 USD |

RETROVIR 100 mg × 100 | 104,07 USD – 219,42 USD | 15,77 USD |

RETROVIR 300 mg × 60 | 125,15 USD – 295,42 USD | 17,40 USD |

RETROVIR 250 mg × 40 | 83,84 USD – 205,16 USD | 13,27 USD |

TRIZIVIR 750 mg × 60 | 539,09 USD – 887,97 USD | 102,00 USD[6] |

ZIAGEN 300 mg × 60 | 152,64 USD – 411,42 USD | 72,90 USD[7] |

RETROVIR soluție orală 10 mg/ml – 200 ml | 17,85 USD – 73,83 USD | 7,10 USD |

Prețurile „diferențiate” de pe coloana din dreapta sunt cele indicate în cerere. Medicamentele pot fi cumpărate de la solicitant la aceste prețuri, în orice cantitate, cu condiția ca acestea să fie destinate uneia dintre țările țintă enumerate în anexa II la regulament. În temeiul regulamentului, nu se poate face nicio distincție între cumpărători - publici sau privați - pentru produsele la aceste prețuri din țările enumerate. Cu toate acestea, trebuie menționat faptul că aceste prețuri sunt orientative. Prețurile reale de vânzare nu au fost raportate, deoarece articolul 11 alineatul (1) din regulament nu impune solicitanților o astfel de obligație. Prin urmare, nu se poate exclude posibilitatea ca în unele cazuri să fie și să fi fost într-adevăr negociate prețuri mai mici pentru produse[8].

De asemenea, trebuie menționat că, în tabelul de mai sus, categoriile de prețuri OCDE sunt cele raportate de producător la data depunerii cererilor. Anexa I cuprinde o actualizare a acestor categorii de prețuri, precum și volumele vândute pentru fiecare produs înregistrat conform regulamentului.

În perioada de raportare nu au fost raportate Comisiei încercări de reimport ilegal în Uniunea Europeană al produselor cu preț diferențiat înregistrate conform regulamentului.

Deoarece HIV/SIDA, malaria și tuberculoza sunt boli cronice, achizițiile de medicamente trebuie să se facă în mod durabil. Comisia a fost informată că cea mai mare parte a vânzărilor sunt prevăzute în acorduri pe termen lung încheiate cu cumpărătorii. Nu s-au comunicat Comisiei exporturi prevăzute de anumite „acorduri de parteneriat”.

4. ȚăRILE DE DESTINAțIE

În perioada de raportare, au fost furnizate produse cu prețuri diferențiate către 18 dintre țările enumerate în anexa II la regulament. Aceste țări sunt: Armenia, Botswana, Burkina Faso, Cambodgia, Republica Democratică Congo, Ghana, Guineea, Haiti, Kenya, Malawi, Nicaragua, Nigeria, Rwanda, Africa de Sud, Sudan, Uganda, Zambia și Zimbabwe. Reducerea numărului de țări de destinație (34 în anul 2006) se poate explica prin faptul că, în prezent, producătorul semnează tot mai multe licențe voluntare cu societăți generice din Africa. Aceste licențe furnizează în prezent aproape dublul numărului de variante antiretrovirale față de producătorul inițial. Acest fapt a condus la o reducere a numărului inițial de țări aprovizionate, deoarece, în prezent, acestea se aprovizionează de la societăți generice din Africa.

Cu câteva excepții (Armenia, Cambodgia, Haiti și Nicaragua), toate țările în cauză se află în Africa subsahariană, regiunea în care răspândirea HIV/SIDA este cea mai ridicată.

După cum s-a indicat în raportul pentru 2006, volumele vânzărilor se raportează pentru 8 subregiuni, după cum urmează: Europa și Asia Centrală, Asia de Est și Pacific, Asia de Sud, America Latină și zona Caraibilor, Africa de Vest, Africa Centrală, Africa de Est și Africa de Sud.

Anexa 2 la prezentul raport furnizează informații detaliate cu privire la volumele exporturilor către fiecare subregiune.

5. Bolile ÎN CAUZă

HIV/SIDA, MALARIA și tuberculoza sunt în general considerate cele mai grave probleme de sănătate publică pentru țările în curs de dezvoltare și un obstacol major în calea dezvoltării.De aceea, politica de dezvoltare a UE, inclusiv regulamentul, se concentrează în mod special asupra acestor trei boli. Având în vedere că lista produselor înregistrate a rămas neschimbată în anul 2007, bolile care fac obiectul prezentului raport sunt aceleași, adică exclusiv tratamentul HIV/SIDA.

Cu toate acestea, există cu siguranță unele produse farmaceutice pentru tratarea malariei și tuberculozei care ar beneficia de înregistrare conform regulamentului. Medicamentele de tratare a infecțiilor oportuniste asociate HIV/SIDA sunt, de asemenea, eligibile și potrivite pentru a face obiectul regulamentului, dar pentru acestea nu au existat cereri până în prezent.

6. Aplicarea formulelor de pre ț

PÂNă ÎN PREZENT , aplicarea formulelor de preț prevăzute la articolul 3 din regulament nu a ridicat probleme practice. Solicitantul nu a considerat necesar să beneficieze de serviciile unui auditor independent pentru a proteja date comerciale confidențiale [posibilitate permisă de articolul 4 alineatul (2) punctul (ii) din regulament]. Pentru toate cele nouă produse s-a dovedit suficient să se demonstreze că prețul oferit (adică prețul „diferențiat”) a fost mai mic de 25% din prețul cel mai mic de pe lista OCDE. Atât prețul diferențiat, cât și prețurile de pe lista OCDE sunt puse la dispoziția publicului.

7. Evaluarea impactului ÎN TIMP AL REGULAMENTULUI

Tabelul de mai jos indică tendințele în materie de vânzări pentru fiecare produs înregistrat în temeiul regulamentului în ultimii trei ani:

Produs/unitate | 2005 | 2006 | 2007 | % diferență (2006/2007) |

Trizivir 750 mg × 60 | 3 119 | 4 903 | 17 102 | 249% |

Retrovir 300 mg × 60 | 102 236 | 48 410 | 118 725 | 145% |

Retrovir soluție orală 10 mg | 365 938 | 119 807 | 272 063 | 127% |

Epivir 150 mg × 60 | 1 274 711 | 975 250 | 1 125 986 | 15% |

Retrovir 250 mg × 40 | 905 | 585 | 643 | 10% |

Epivir soluție orală 10mg/ml 240 ml | 173 673 | 406 287 | 155 523 | -62% |

Combivir 300/150 mg × 60 | 691 466 | 397 450 | 153 793 | -61% |

Retrovir 100 mg × 100 | 95 109 | 132 176 | 92 467 | -30% |

Ziagen 300 mg × 60 | 33 924 | 40 208 | 35 884 | -11% |

Total | 2 741 081 | 2 125 076 | 1 972 186 | -7% |

Dintre toate produsele înregistrate, Trizivir 750 mg × 60, Retrovir 300 mg × 60 și Retrovir soluție orală 10 mg au prezentat cele mai mari creșteri ale volumelor vândute la prețuri diferențiate, cu 249%, 145% și, respectiv, 127%. Două produse, Epivir 150 mg × 60 și Retrovir 250 mg × 40 au prezentat o creștere marginală, în timp ce celelalte patru din tabel, Epivir soluție orală 10mg/ml 240 ml, Combivir 300/150 mg × 60, Retrovir 100 mg × 100 și Ziagen 300 mg × 60 au prezentat scăderi relativ mari ale volumelor de vânzări. Vânzările în ansamblu au scăzut cu 7%.

Această nouă scădere în anul 2007[9] a fost preconizată și se datorează din nou, în primul rând, numărului crescut de cumpărători care achiziționează medicamente antiretrovirale de la alți producători și în special de la producătorii generici. Astfel cum s-a arătat în raportul din ultimul an, GSK a acordat licențe voluntare la opt societăți generice pentru fabricarea și furnizarea de medicamente antiretrovirale (Retrovir, Epivir și Combivir, toate fiind folosite îndeosebi ca tratament de primă linie) atât pentru sectorul public, cât și pentru cel privat din Africa subsahariană. Această tendință este binevenită, deoarece îmbunătățește disponibilitatea medicamentelor antiretrovirale la prețuri accesibile pentru clienții din țările în curs de dezvoltare și contribuie la menținerea unei aprovizionări durabile. În 2007, beneficiarii de licențe au furnizat 183 de milioane de tablete ale variantelor lor de Epivir și Combivir, iar GSK a furnizat 85 de milioane de tablete, ceea ce înseamnă în total 268 de milioane de tablete în 2007, în comparație cu un total de 206 milioane în 2006. De aceea, trebuie subliniat din nou faptul că, în ansamblu, accesul la medicamentele cu prețuri preferențiale a crescut semnificativ.

ANEXA 1: DETALII PRIVIND VOLUMELE DE MEDICAMENTE VÂNDUTE ÎN ANUL 2007

EPIVIR soluție orală 10mg/ml - 240 ml Data aprobării: 19 aprilie 2004 | Subregiunea | Volume vândute (unități)[10] - 1 ianuarie 2007 - 31 decembrie 2007 |

Boala vizată: infecția HIV Substanța activă: lamivudină Prețul oferit (pe unitate): 6,73 USD Prețul cel mai mare de pe lista OCDE: 86,11 USD Prețul cel mai mic de pe lista OCDE: 41,16 USD Prețul preferențial/cel mai mare de pe lista OCDE: 7,82% Prețul preferențial/cel mai mic de pe lista OCDE: 16,35% | Europa și Asia Centrală | 72 |

America Latină și zona Caraibilor | 2 016 |

Africa de Est | 137 968 |

Africa de Sud | 15 467 |

Nr. total de pachete vândute: | 155 523 |

Pe lună | 12 960 |

EPIVIR 150 mg × 60 Data aprobării: 19 aprilie 2004 | Subregiunea | Volume vândute (unități) - 1 ianuarie 2007 - 31 decembrie 2007- |

Boala vizată: infecția HIV Substanța activă: lamivudină Prețul oferit (pe unitate): 5,70 USD Prețul cel mai mare de pe lista OCDE: 427,09 USD Prețul cel mai mic de pe lista OCDE: 153,38 USD Prețul preferențial/cel mai mare de pe lista OCDE: 1,33% Prețul preferențial/cel mai mic de pe lista OCDE: 3,72% | Europa și Asia Centrală | 23 |

America Latină și zona Caraibilor | 180 |

Africa de Est | 93 649 |

Africa de Sud | 1 032 134 |

Nr. total de pachete vândute | 1 125 986 |

Pe lună | 93 832 |

COMBIVIR 300/150 mg × 60 Data aprobării: 19 aprilie 2004 | Subregiunea | Volume vândute (unități) - 1 ianuarie 2007 - 31 decembrie 2007 |

Boala vizată: infecția HIV Substanța activă: lamivudină + zidovudină Prețul oferit (pe unitate): 19,50 USD Prețul cel mai mare de pe lista OCDE: 834,82 USD Prețul cel mai mic de pe lista OCDE: 315,73 USD Prețul preferențial/cel mai mare de pe lista OCDE: 2,34% Prețul preferențial/cel mai mic de pe lista OCDE: 6,18% | Europa și Asia Centrală | 519 |

America Latină și zona Caraibilor | 7 100 |

Africa de Vest | 11 516 |

Africa Centrală | 850 |

Africa de Est | 16 370 |

Africa de Sud | 117 438 |

Nr. total de pachete vândute | 153 793 |

Pe lună | 12 816 |

RETROVIR 100 mg × 100 Data aprobării: 19 aprilie 2004 | Subregiunea | Volume vândute (unități) - 1 ianuarie 2007 - 31 decembrie 2007- |

Boala vizată: infecția HIV Substanța activă: zidovudină Prețul oferit (pe unitate): 15,77 USD Prețul cel mai mare de pe lista OCDE: 257,15 USD Prețul cel mai mic de pe lista OCDE: 106,01 USD Prețul preferențial/cel mai mare de pe lista OCDE: 6,13% Prețul preferențial/cel mai mic de pe lista OCDE: 14,88% | Africa de Est | 11 354 |

Africa de Sud | 81 113 |

Nr. total de pachete vândute | 92 467 |

Pe lună | 7 706 |

RETROVIR 300 mg × 60 Data aprobării: 19 aprilie 2004 | Subregiunea | Volume vândute (unități) - 1 ianuarie 2007 - 31 decembrie 2007- |

Boala vizată: infecția HIV Substanța activă: zidovudină Prețul oferit (pe unitate): 17,40 USD Prețul cel mai mare de pe lista OCDE: 395,54 USD Prețul cel mai mic de pe lista OCDE: 221,56 USD Prețul preferențial/cel mai mare de pe lista OCDE: 4,40% Prețul preferențial/cel mai mic de pe lista OCDE: 7,85% | Europa și Asia Centrală | 7 |

America Latină și zona Caraibilor | 50 |

Africa de Est | 8 548 |

Africa de Sud | 110 120 |

Nr. total de pachete vândute | 118 725 |

Pe lună | 9 894 |

RETROVIR 250 mg × 40 Data aprobării: 19 aprilie 2004 | Subregiunea | Volume vândute (unități) - 1 ianuarie 2007 - 31 decembrie 2007- |

Boala vizată: infecția HIV Substanța activă: zidovudină Prețul oferit (pe unitate): 13,27 USD Prețul cel mai mare de pe lista OCDE: 305,78 USD Prețul cel mai mic de pe lista OCDE: 113,80 USD Prețul preferențial/cel mai mare de pe lista OCDE: 4,34% Prețul preferențial/cel mai mic de pe lista OCDE: 11,66% | Asia de Est și Pacific | 450 |

Africa de Sud | 193 |

Nr. total de pachete vândute | 643 |

Pe lună | 54 |

TRIZIVIR 750 mg × 60 Data aprobării: 19 aprilie 2004 | Subregiunea | Volume vândute (unități) - 1 ianuarie 2007 - 31 decembrie 2007- |

Boala vizată: infecția HIV Substanța activă: abacavir sulfat (300 mg) + lamivudină (150 mg) + zidovudină (300 mg) Prețul oferit (pe unitate): 70,00 USD Prețul cel mai mare de pe lista OCDE: 1 274,89 USD Prețul cel mai mic de pe lista OCDE: 569,03 USD Prețul preferențial/cel mai mare de pe lista OCDE: 5,49% Prețul preferențial/cel mai mic de pe lista OCDE: 12,30% | Africa de Vest | 7 337 |

Africa de Est | 5 211 |

Africa de Sud | 4 554 |

Nr. total de pachete vândute | 17 102 |

Pe lună | 1 425 |

ZIAGEN 300 mg × 60 Data aprobării: 20 septembrie 2004 | Subregiunea | Volume vândute (unități) - 1 ianuarie 2007 - 31 decembrie 2007- |

Boala vizată: infecția HIV Substanța activă: abacavir sulfat Prețul oferit (pe unitate): 52,29 USD Prețul cel mai mare de pe lista OCDE: 499,3 USD Prețul cel mai mic de pe lista OCDE: 266,8 USD Prețul preferențial/cel mai mare de pe lista OCDE: 10,47% Prețul preferențial/cel mai mic de pe lista OCDE: 19,60% | Europa și Asia Centrală | 8 |

Asia de Est și Pacific | 651 |

America Latină și zona Caraibilor | 1 200 |

Africa de Vest | 1 223 |

Africa Centrală | 33 |

Africa de Est | 25 792 |

Africa de Sud | 6 977 |

Nr. total de pachete vândute | 35 884 |

Pe lună | 2 990 |

RETROVIR soluție orală 10 mg/ml – 200 ml Data aprobării: 20 septembrie 2004 | Subregiunea | Volume vândute (unități) - 1 ianuarie 2007 - 31 decembrie 2007- |

Boala vizată: infecția HIV Substanța activă: zidovudină Prețul oferit (pe unitate): 7,10 USD Prețul cel mai mare de pe lista OCDE: 88,39 USD Prețul mediu ponderat OCDE: 41,76 USD Prețul preferențial/cel mai mare de pe lista OCDE: 8,03% Prețul preferențial/mediu ponderat OCDE: 17% | Europa și Asia Centrală | 108 |

Africa de Est | 202 873 |

Africa de Sud | 69 082 |

Nr. total de pachete vândute | 272 063 |

Pe lună | 22 672 |

ANEXA 2: Volume ale produselor cu pre țURI DIFERENțIATE VÂNDUTE, PE SUBREGIUNI, ÎN PERIOADA 1 IANUARIE 2007 - 31 DECEMBRIE 2007

Subregiuni | Produse | Unități |

Europa și Asia Centrală | EPIVIR soluție orală EPIVIR 150 mg × 60 COMBIVIR 300/150 mg × 60 RETROVIR 300 mg × 60 RETROVIR soluție orală ZIAGEN 300 mg × 60 | 72 23 519 7 108 8 |

Asia de Est și Pacific | RETROVIR 250 mg ×40 ZIAGEN 300 mg × 60 | 450 651 |

America Latină și zona Caraibilor | EPIVIR soluție orală EPIVIR 150 mg × 60 COMBIVIR 300/150 mg × 60 RETROVIR 300 mg × 60 ZIAGEN 300 mg × 60 | 2 016 180 7 100 50 1 200 |

Africa de Vest | COMBIVIR 300/150 mg × 60 TRIZIVIR 750 mg × 60 ZIAGEN 300 mg × 60 | 11 516 7 337 1 223 |

Africa Centrală | COMBIVIR 300/150 mg × 60 ZIAGEN 300 mg × 60 | 850 33 |

Africa de Est | EPIVIR soluție orală EPIVIR 150 mg × 60 COMBIVIR 300/150 mg × 60 RETROVIR 100 mg×100 RETROVIR 300 mg × 60 RETROVIR soluție orală TRIZIVIR 750 mg × 60 ZIAGEN 300 mg × 60 | 137 968 93 649 16 370 11 354 8 548 202 873 5 211 25 792 |

Africa de Sud | EPIVIR soluție orală EPIVIR 150 mg × 60 COMBIVIR 300/150 mg × 60 RETROVIR 100 mg × 100 RETROVIR 250 mg × 40 RETROVIR 300 mg × 60 RETROVIR soluție orală TRIZIVIR 750 mg × 60 ZIAGEN 300 mg × 60 | 15 467 1 032 134 117 438 81 113 193 110 120 69 082 4 554 6 977 |

[1] Articolul 11 din Regulamentul (CE) nr. 953/2003 prevede: „(1) Comisia monitorizează anual volumele de export ale produselor cu preț diferențiat enumerate în anexa I și exportate spre țările definite la articolul 1, pe baza informațiilor care îi sunt furnizate de producătorii și exportatorii de produse farmaceutice. În acest scop, Comisia emite un formular-tip. Producătorii și exportatorii trebuie să prezinte Comisiei astfel de rapoarte anuale privind vânzările pentru fiecare produs cu preț diferențiat, în condiții de confidențialitate. (2) Comisia raportează periodic Consiliului volumele de export ale produselor cu preț diferențiat, inclusiv volumele exportate în cadrul unui acord de parteneriat convenit între producător și guvernul unei țări de destinație. În raport se analizează lista țărilor și a bolilor respective și criteriile generale pentru punerea în aplicare a articolului 3.”

[2] Acțiune accelerată îndreptată împotriva bolilor transmisibile majore în contextul reducerii sărăciei, COM (2000)585.

[3] Program de acțiune: Acțiune accelerată împotriva HIV/SIDA, malariei și tuberculozei în contextul reducerii sărăciei COM(2001)96. Actualizare a Programului de acțiune CE: Acțiune accelerată împotriva HIV/SIDA, malariei și tuberculozei în contextul reducerii sărăciei. Probleme politice nerezolvate și provocări viitoare COM (2003)93.

[4] Al doilea raport de activitate privind Programul de acțiune CE: Acțiune accelerată împotriva HIV/SIDA, malariei și tuberculozei în contextul reducerii sărăciei (SEC (2004)1326.

[5] JO L 135, 3.6.2003, paginile 5 – 11. Regulamentul a fost actualizat ultima dată prin Regulamentul nr. 1662/2005 al Comisiei din 11 octombrie 2005 (JO L 267, 12.10.2005, paginile 19 – 21).

[6] Într-un comunicat de presă emis la 30 mai 2006, societatea GlaxoSmithKline a anunțat o reducere cu 31% a prețului non-profit la medicamentul Trizivir 750 mg x 60 (de la 102,00 USD la 70,00 USD). Prețul indicat în tabel corespunde prețului comunicat de solicitant la data depunerii cererii.

[7] Într-un comunicat de presă emis la 30 mai 2006, societatea GlaxoSmithKline a anunțat o reducere cu 28% a prețului non-profit la medicamentul Ziagen 300 mg x 60 (de la 72,90 USD la 52,29 USD). Prețul indicat în tabel corespunde prețului comunicat de solicitant la data depunerii cererii.

[8] Cei interesați pot obține informații privind prețurile reale de vânzare pe site-ul web al Fondului global de combatere a SIDA, tuberculozei și malariei. http://www.theglobalfund.org/en/funds_raised/price_reporting/default.asp

[9] În februarie 2008, GSK a anunțat noi reduceri semnificative de prețuri la medicamentele antiretrovirale oferite pe o bază non-profit; astfel, este de așteptat ca volumele vânzărilor să crească în 2008.

[10] În prezentul tabel și în următoarele, „unitățile” sunt ambalajele care conțin produsele respective. De exemplu, o „unitate” de EPIVIR soluție orală 10mg/ml – 240 ml reprezintă o sticluță de 240 ml. O unitate de EPIVIR 150 mg x 60 (a se vedea tabelul următor) este un ambalaj conținând 60 de tablete.